Netiporn døde ifølge den thailandske avisen , samt en uttalelse gitt av medaktivist Nutthanit Duangmusit og flere, om morgenen den 14. mai 2024. I uttalelsen påpekte Nutthanit at det var «(Thailands straffelov) § 112 som tok livet hennes». Ifølge den thailandske nettavisen døde hun av hjertestans, og ble forsøkt gjenopplivet med hjerte- og lungeredning. Fengselsbetjenter fortalte at sultestreiken hadde gjort henne svekket og anemisk, og det thailandske departementet for kriminalomsorg uttalte at hun hadde nektet å ta imot tilbud om vitaminer og elektrolytter. Netiporns legejournal fra fengselssykehuset viste ifølge , den engelskspråklige utgaven av den thailandske nettavisen , at Netiporn hadde reernæringssyndrom (engelsk: ) Det sto også i journalen at hun ble sendt til røntgen thorax og hjerne-CT-skanning mens hjerte- og lungeredningen (HLR) ble utført. Familien hennes stilte spørsmål ved om HLR ble avbrutt da disse testene ble utført. I dødsattesten sto det at hun døde av hjertesvikt og kvelning, mens obduksjonen konkluderte med at dødsårsaken var akutt hjertesvikt, elektrolyttubalanse og kardiomegali (forstørret hjerte).